GiliGold/VAD_KnessetCorpus huggingface dataset:
חיים אורון: כשאין לך נימוקים טובים לעניין, אתה אומר שיש מדיניות ואי אפשר לעשות זיג-זג.
חיים אורון: השתכנעתי ממנו.
חיים אורון: אני מדבר עליו כי הוא רחוק אבל אותו הדבר הייתי אומר גם על יהודה נסרדישי, אבל לא נעים לי כי הוא יאמר שהוא טועה.
משה גפני: יהודה נסרדישי לא אמר את זה.
חיים אורון: דיברו אתנו על המתווה, על הצורך לקיים יציבות.
חיים אורון: אמרתי שיש להם נימוק.
חיים אורון: זה היה לפני 48 שעות.
חיים אורון: אני לא מעלה על הדעת, יהודה, שלא ידעת ביום שני את מה שהולך להיות היום.
משה גפני: אתה לא חייב להגיב.
חיים אורון: תן לי את ההנאה היחידה שעוד נשארה לי.
חיים אורון: אני לא מעלה על הדעת.
חיים אורון: אני בטוח שהתייעצו אתך ובשיקול דעת כולל הגעתם למסקנה שצריך להוריד את המע"מ בחצי אחוז.
חיים אורון: אני לא רוצה לחזור על אלף הנאומים שלי בהם התייחסתי למסים העקיפים, ואני שמח שהרב גפני גילה את זה עכשיו.
משה גפני: לא, כל הזמן.
משה גפני: עכשיו יש נייר של האוצר.
חיים אורון: הנייר של האוצר קיים כבר שנים.
משה גפני: לא משנה, אבל ביום שני זה היה בולט.
חיים אורון: היה בולט מאוד.
חיים אורון: אני לא רוצה לחזור על הדברים.
משה גפני: אני מסכים אתך, רק חבל לי שאני לא באופוזיציה כי היה לי נאום יפה עכשיו.
חיים אורון: עכשיו אני רוצה להיות פחות נחמד.
חיים אורון: זה פשוט דמי לא יחרץ.
חיים אורון: היות וביום שישי מורידים 2 ורבע-2 וחצי, לא ברור הסכום בדיוק, אולי זה גם יהיה 3 מיליון שקלים, במס הכנסה ובמס חברות, זה זעק לשמים הדבר הזה, ולכן אמרו שיזרקו גם עצם ויורידו גם את חצי אחוז המע"מ.
חיים אורון: אני אומר לך שלשר האוצר, או שאין לו מושג או שלא מעניין אותו שהוא מכניס את תקציב 2011 לקטסטרופה כי כאשר הוא מוריד את כל המסים הללו, ב-2011 הוא יצטרך להתחיל את הדיון בקיצוצים של עשרות מיליארדים כי אחרת הוא יחזור לגירעון של 5-6 מיליארד שקלים.
חיים אורון: זה 40 מיליארד שמדבר עליהם כל הזמן שי חרמש והם בעצם בסוף מתגלגלים או למס או להוצאה או לגירעון.
חיים אורון: מה בדיוק הולך כאן?
חיים אורון: אני רוצה לומר ליהודה נסרדישי, באמת, בכל החברות.
חיים אורון: הפחתות של חצי אחוז, בהרבה מאוד מוצרים לא מתגלגלות לצרכן.
חיים אורון: על פי ניסיון ההפחתה הקודם, זה מה שקרה.
חיים אורון: ליצמן היה מדבר על זה כל הזמן שהוא הלך למכולת וראה שהמחירים האלה שלנו כל כך איכפת לא ירדו אלא נשארו אותו הדבר.
חיים אורון: הייתה טענה שפחות מאחוז זה לא טוב.
חיים אורון: חצאי אחוזים, זה נחמד.
חיים אורון: חצי אחוז על מכונית זה כסף, על בית זה כסף, בסכומים הגדולים – כן.
פניה קירשנבאום: אבל על מחיר לחם וחלב זה לא משפיע.
חיים אורון: חצי אחוז ממיליון שקלים זה כסף.
חיים אורון: אבל במספרים הקטנים שבסופרמרקט, אני לא בטוח שבמהלך השבת, מוצאי שבת בערב, לא בבוקר, הם ירוצו וישנו את כל המדבקות ויפחיתו את חצי האחוז הזה.
חיים אורון: אני בעד זה, אבל שוב, זה הכל חנטריש.
חיים אורון: לכן אדוני היושב ראש, זה נראה כמו כל הממשלה.
חיים אורון: איך אני מדבר במליאה?
חיים אורון: יש דיון או רק הודעה?
ענת מימון: הודעה והצבעה.
חיים אורון: ואז יש זכות דיבור?
משה גפני: נבדוק את זה למעלה.
פניה קירשנבאום: שוב אני שואלת.
פניה קירשנבאום: כמה עולים כל מתקני התפלת המים?
משה גפני: אבל אמנון כהן לא דיבר.
אמנון כהן: מר נסרדישי, אני הייתי רוצה לדעת איך התקבלה ההחלטה במשך היום-יומיים האחרונים.
פניה קירשנבאום: היא לא התקבלה ביום-יומיים.
אמנון כהן: דיברתם על הנושאים הללו.
אמנון כהן: אני שואל איזה ניתוחים נעשו ואיך התקבלה ההחלטה.
אמנון כהן: אדוני היושב ראש, אני אומר לך – ואני מתחבר לחלק מהדברים שאמרו חבריי – שזה לא יבוא לידי ביטוי לגבי אוכלוסיות חלשות אותן אנחנו אמורים לייצג.
אמנון כהן: ב-1 בחודש עולים תעריפי המים ושר האוצר רוצה המלצה מוועדת הכספים.
אמנון כהן: אנחנו אומרים לו שבמקום שיוריד את המע"מ בחצי אחוז, שיוריד את תעריפי המים.
אמנון כהן: הנה המלצת ועדת הכספים.
אמנון כהן: אנחנו חושבים שההחלטה שלו יותר נכונה שלנו?
אמנון כהן: אנחנו ציבורית חושבים שזה יותר קשה לציבור ואנחנו רוצים להביא המלצה שלא להעלות את תעריפי המים ב-1 בחודש.
אמנון כהן: זאת ההמלצה שלנו אותה נמליץ בפני שר האוצר.
אמנון כהן: אני מבקש להצביע על ההמלצה שלי.
חיים אורון: תשובה והצבעה בתאריך אחר.
חיים אורון: אני נשאר רק כדי לשמוע מתי והיכן התקבלה ההחלטה.
משה גפני: ההצעה שלך היא הצעה מצוינת, אני תומך בה, אני גם אדבר עם שר האוצר על זה – זה יגיע למליאה בצהרים – ואולי הוא ישנה את עמדתו.
משה גפני: הרי אנחנו לא חייבים להצביע כאן בכלל.
משה גפני: זאת התייעצות ולא אנחנו מחליטים האם מורידים חצי אחוז מע"מ.
חיים אורון: אבל לקואליציה יש משקל מאוד רציני.
משה גפני: הכל נכון.
משה גפני: אנחנו הולכים עם מתווה, וזה ממש לא הגון לעשות את זה, שאנחנו רוצים שלא תהיה הפחתה או שלא תהיה בצורה הזאת הפחתה של המסים הישירים.
משה גפני: אנחנו מעדיפים תמיד הפחתה במסים העקיפים כאשר המצב הוא הפוך לגמרי.
משה גפני: אתה, חבר האופוזיציה, חבר הכנסת חיים אורון, ביקשת בשבוע שעבר דיון דחוף לפני שמגיע ה-1 באוקטובר על הנושא הזה וקיימנו דיון מאוד רציני בעקבות הבקשה שלך.
משה גפני: ישב שר האוצר, יצא מהקבינט, באמצע הדיון בוועדת הכספים והוא אמר שלפני שאנחנו יוצאים עם העניין הזה, הוא השתכנע שצריך להוריד מע"מ אבל הוא לא יכול להוריד – אני אומר לך מה שהוא אמר לי – עכשיו אחוז שלם כי לאחוז שלם יש משמעות ישירה גם לגבי המוצרים הבסיסיים, ולכן הוא אומר שצריך לבחון שלא הולכים כאן למצב שיכול להיות שאחרי כן נתחרט עליו.
משה גפני: המגמה שהצטיירה כאן בוועדה ביום שני היא שיש באמת העלאה בהכנסות המדינה.
משה גפני: אני אומר לך שזה בעקבות הדיון בוועדת הכספים.
משה גפני: שר האוצר, מנכ"ל משרד האוצר וגם מנהל רשות המסים, אחרי שמנכ"ל משרד האוצר אמר שהם הולכים במתווה והם לא רוצים לשנות, עם כל הכבוד, אנחנו לא מריונטות.
משה גפני: גם לנו יש מה לומר.
משה גפני: אמרנו לא.
משה גפני: אני לא אחזור על הנאום שלך.
משה גפני: אמרנו שאנחנו אומרים מתווה, מתווה, אבל – אני זוכר את המלים שלי – מה שהיה ב-1 בינואר 2009, אז הוכן התקציב, הוא איננו נכון לסוף דצמבר 2009.
משה גפני: הוא פשוט לא נכון.
משה גפני: לכן את העניין הזה צריך לשנות.
משה גפני: אני מברך את שר האוצר על העניין.
משה גפני: אני אומר לכם שאנחנו לא צריכים להצביע אלא מספיקה התייעצות.
משה גפני: אני הולך לדבר עם שר האוצר אחרי ישיבת הוועדה ואני הולך לבקש ממנו.
משה גפני: אני לא מביא את ההפחתה של החצי אחוז במע"מ ובתנאי שאתה אומר לי מיד ואני אבקש אישור לכנס את הוועדה, להפחית, במקום במע"מ, שאני רוצה את ההפחתה הזאת בכל מחיר, אבל הבעיה עכשיו על העלאת תעריפי המים, שווה עשרת מונים יותר.
משה גפני: בהכירי את המערכת בתקופה הזאת שאני כאן, יהיה מאוד קשה לקבל החלטה כזאת בגלל שיש רפרנטים באוצר שאינם קשורים לרשות המסים שיאמרו שתעריפי המים זה משהו אחר לגמרי ועל זה צריך לקיים דיון יותר ארוך.
משה גפני: לכן אני אומר לחברת הכנסת פניה קירשנבאום שההפחתה במע"מ לא תעלה ולא תוריד, לא לגבי הנושא של הפחתה בתעריפי המים ולא לגבי הרשויות המקומיות.
משה גפני: שם יש דיונים מסוג אחר.
משה גפני: להערכתי גם יהיה את הכסף אם אכן יגיעו למסקנה שצריך להגדיל את מענקי האיזון וצריך להפחית את תעריפי המים.
משה גפני: זה לא קשור לזה, אבל אני אומר שלפני שזה יגיע למליאה, אני מקבל את ההצעה שלך.
אמנון כהן: יש לנו עוד חודש לעבוד.
אמנון כהן: ההורדות יהיו בסוף החודש.
משה גפני: נכון שלעת הזאת עדיף מהפחתה של חצי אחוז במע"מ, הפחתה בתעריפי המים אבל בהכירי את המערכת אנחנו יכולים להישאר קירחים מכאן ומכאן.
משה גפני: בסופו של דבר יש השלכה להפחתה של חצי אחוז במע"מ על תהליך ארוך שהתהליך הזה צריך להתחיל בעקבות הדיון של חיים אורון.
משה גפני: שהדברים יהיו רשומים בפרוטוקול.
חיים אורון: תגיד במליאה.
משה גפני: אני אומר במליאה.
פניה קירשנבאום: מה אנחנו נעשה שבחודש מרץ יבוא האוצר וידרוש קיצוץ פלט בכל המשרדים כי חסר לו כסף?
משה גפני: אצלנו הדתיים אומרים שיעשה הטבת חלום.
שי חרמש: הרב גפני, אני מודיע שאני בהלם.
שי חרמש: כרגע מודיעים לי ממשרד ראש הממשלה שאחרי שהורידו מיליארד ו-800 מיליון כאן, הורידו את ההטבות של שדרות במס.
שי חרמש: הורידו את ההטבות של שדרות במס.
פניה קירשנבאום: לא נותנים הנחות מס.
משה גפני: רבותיי, מנהל רשות המסים.
יהודה נסרדישי: לא הורידו כלום.
שי חרמש: הורידו את הטבות המס של שדרות בחצי.
משה גפני: מנהל רשות המסים, יש שתי שאלות שעלו בדיון.
משה גפני: שאלה אחת היא האם אתה יודע מתי ואיך התקבלה ההחלטה, שזה אותי פחות מטריד אבל מטריד חברים אחרים.
משה גפני: יש שאלה נוספת ואני מציע שתענה עליה קודם.
משה גפני: יש בקשה של חברות הסלולר, יש כל מיני חברות שאומרים שאם יפחיתו את המע"מ – ואני מקווה שיפחיתו את המע"מ באופן מיידי – יהיה קשה להן להיערך.
משה גפני: אני מבקש שקודם תענה על השאלה הזאת.
פניה קירשנבאום: עוד שאלה אחת קצרה.
פניה קירשנבאום: זה באמת נכון שמקצצים מהנחת מס בשדרות?
משה גפני: אין שאלה כזאת.
משה גפני: זה לא הדיון.
יהודה נסרדישי: זה לא על השולחן.
משה גפני: היה כתוב בעיתון.
יהודה נסרדישי: אדוני היושב ראש, חברי הכנסת, יש לפנינו היום, יש מחר, יש יום שישי.
יהודה נסרדישי: זה בעיה של כיול מחשבים.
יהודה נסרדישי: כיול מחשב, אתה עושה שאילתה אחת ואתה מתקן את המחשב.
יהודה נסרדישי: אני מקווה ואני בטוח שהעסקים ייערכו לכך.
ארז גילהר: יש פרסומים בכל נקודות השיווק של חברות הסלולר על גבי חוברות שהדפיסו, על גבי שלטים.
ארז גילהר: הם מבקשים שתהיה הצהרה שלוקח כמה ימים עד אשר זה בא לידי ביטוי בכל הנקודות.
חיים אורון: עוד לא הוגשה כל תביעה ייצוגית בגין השבוע הראשון.
יהודה נסרדישי: אני מקווה ואני באמת מאמין בזה שהעסקים ייערכו לכך.
משה גפני: אמרו לי לגבי הנושא הזה שצריך איזשהו פרק זמן.
משה גפני: אלה לא רק המחשבים.
יהודה נסרדישי: במע"מ אנחנו נתקלים בבעיה נוספת.
יהודה נסרדישי: אם זה לא ה-1 בינואר, זה עשוי להידחות ל-1 במרץ ואני אומר לכם למה.
יהודה נסרדישי: זאת לא פוליטיקה אלא חוות דעת מקצועית שלי.
יהודה נסרדישי: יש לנו עוסקים שמדווחים חד חודשי, כל חודש, ויש חודשיים.
יהודה נסרדישי: ממה נפשכם.
יהודה נסרדישי: אם עכשיו אנחנו לא עושים את זה מה-1 בינואר, התוצאה שזה יהיה ב-1 במרץ.
אמנון כהן: סופרמרקט גדול צריך לעדכן את כל המחירים של המוצרים שלו.
מיכל הנר דויטש: אם הוא בוחר לעדכן את המוצרים שלו.
אמנון כהן: אם לא, הוא חשוף לתביעה.
אמנון כהן: אם יש דברים מסובסדים?
מיכל הנר דויטש: זה לא קשור.
יהודה נסרדישי: הדילמה היא בין 1 בינואר ל-1 במרץ ואני אומר לכם שזה יהיה הפסד לא של העוסקים אלא נטו הפסד של הלקוחות.
יהודה נסרדישי: אני עובר לשאלתו של חבר הכנסת אורון, מתי התקבלה ההחלטה ומה ההחלטה שהתקבלה.
יהודה נסרדישי: יומם ולילה מתקיימים דיונים והחלטות במשרד האוצר.
יהודה נסרדישי: אני חושב שזה לא מהעניין לומר לך באיזו שעה התקבלה ההחלטה או באיזה יום היא התקבלה.
יהודה נסרדישי: תרשה לי לומר לך את זה.
יהודה נסרדישי: אני אומר דבר נוסף.
יהודה נסרדישי: היינו כאן ביום שני ושמענו את הנושא הזה והתקיים כאן דיאלוג ארוך מאוד למה מפחיתים את המס הישיר.
יהודה נסרדישי: אני חוזר לפרוטוקול ואני אומר מקצועית שהמתווה של הפחתת המסים הישירים ב-2010 הוא מתווה שנקבע לפני חמש שנים.
יהודה נסרדישי: עדיין זה קפוטה-מצא.
יהודה נסרדישי: לכן אם שיעור מס החברות מתייצב על 25 אחוזים ועל היחיד 45 אחוזים, זה נקבע לפני חמש שנים.
יהודה נסרדישי: אני חושב שמשרד האוצר ומערכת מס במדינת ישראל צריכה להיות אמינה, אמיתית, לפני חמש שנים אנשים השקיעו כספים, אנשים עשו את התחשיבים שלהם וזה לא יעלה על הדעת שהיום, ב-2010, אנחנו נפר ונשנה את מתווה המס.
חיים אורון: למה זה לא חל על מע"מ?
יהודה נסרדישי: הרי אני הייתי כאן בחוק ההסדרים כאשר העלינו ל-16.5 אחוזים.
יהודה נסרדישי: היה עלינו עליהום.
חיים אורון: אני בעד הורדה.
יהודה נסרדישי: אני אומר לך באופן מקצועי.
יהודה נסרדישי: אני הרי לא פוליטיקאי.
יהודה נסרדישי: אני רוצה לומר לך שאנחנו מגיעים למסקנה שב-31 בדצמבר 2009 המצב הוא פחות גרוע ממה שחשבנו ואנחנו יכולים להרשות לעצמנו להוציא את הסכום הזה.
משה גפני: אני מציע להוריד את זה באחוז ולבדוק בהמשך את הדברים.
יהודה נסרדישי: אולי אתה מכניס את משרד האוצר לרמות סיכון כי אין ודאות לגבי מה יהיה בעתיד, ב-2010.
משה גפני: לא אמרתי עכשיו אלא לבדוק בעוד חודש-חודשיים.
יהודה נסרדישי: ב-2009 ראינו נתונים מעודדים ובא שר האוצר ואמר שהוא עכשיו מקדים חצי אחוז מהאחוז שהוא צריך להוריד ב-1 בינואר 2011.
משה גפני: מי בעד ?
משה גפני: אני לא חייב להצביע על זה.
ענת מימון: זאת התייעצות.
משה גפני: אנחנו מצביעים על אישור הצו הזה, שקיימנו את חובת ההתייעצות.
משה גפני: מי בעד האישור של הצווים?
פניה קירשנבאום: אני רוצה התחייבות שלא יהיה קיצוץ פלט.
משה גפני: יש התחייבות שלי שאם יגיע לכאן קיצוץ פלט, אני אומר להם הטבת חלום.
חיים אורון: אין לך רוב.
חיים אורון: לא התקבל.
משה גפני: אני מבקש רביזיה.
משה גפני: הרביזיה התקבלה אנחנו מצביעים על אישור הצווים.
משה גפני: ה צ ב ע ה הצווים אושרו שני הצווים אושרו.
ענת מימון: מוצע לאשר.
מיכל הנר דויטש: שניהם עולים למליאה.
משה גפני: צהריים טובים, אני מתכבד לפתוח את ישיבת הוועדה.
משה גפני: על סדר היום תקנות התעבורה (תיקון מס'), התש"ע-2009 – עדכון קבוצות המחיר לינואר 2010.
דפנה עין-דור: אנחנו מבקשים לעדכן את גבולות קבוצות המחיר.
דפנה עין-דור: קבוצות המחיר מתעדכנות מידי פעם לפעם.
דפנה עין-דור: אין מועד קבוע.
דפנה עין-דור: בפעם הקודמת הן עודכנו בינואר 2008.
דפנה עין-דור: הקבוצות שימשו בעבר לצורך תשלום אגרת הרישוי השנתית ולצורך חישוב זקיפת ההטבה לצורך שווי שימוש.
דפנה עין-דור: החל מינואר 2010 שווי השימוש יחושב בצורה דינאמית בשיטה אחרת.
דפנה עין-דור: כרגע הקבוצות ישמשו רק לצורך חישוב אגרת הרישוי.
דפנה עין-דור: הצורך בעדכון הקבוצות נובע מכך שמחירי הרכב אמורים לעלות.
דפנה עין-דור: במידה ולא נעדכן את קבוצות המחיר, רכבים שהמחיר שלהם רק עודכן באופן מינורי ייפלו בקבוצות מחיר גבוהות יותר.
דפנה עין-דור: המטרה היא שהרכבים ישלמו את האגרות בהתאם למה שהיה בשנה שעברה, פלוס מינוס העדכון בעקבות עליית המדד.
דפנה עין-דור: העדכון של קבוצות המחיר זה מדד המחירים לצרכן של השנה האחרונה.
דפנה עין-דור: אנחנו מבקשים שתאריך התחילה יהיה 5 בינואר במקום 1 בינואר.
דפנה עין-דור: בפועל לא נמכרו רכבים שרלוונטי להם הקבוצות החדשות.
משה גפני: אנשים ישלמו יותר או פחות?
משה גפני: מה יקרה מ-5 בינואר?
דפנה עין-דור: אם לא נאשר אנשים ישלמו יותר.
דפנה עין-דור: אם המחירים של הרכבים לא יעלו מעבר לעדכון המדד הם ישלמו כמו שהם שילמו בשנה שעברה.
דפנה עין-דור: אם הם יעלו ביותר, הם ייפלו לקבוצות גבוהות יותר.
יועצת משפטית: זה יהיה מ-1 בינואר.
משה גפני: מי בעד אישור תקנות התעבורה כפי שהוצגו על ידי הגברת דפנה עין דור?
משה גפני: ה צ ב ע ה בעד – פה אחד אושר
משה גפני: דיון מהיר בנושא פרויקט התפלת מי ים באשדוד של חברת הכנסת מירי רגב וחבר הכנסת אורי אריאל.
מירי רגב: אדוני היושב-ראש, אני רוצה להודות לך על הדיון.
מירי רגב: אני מבינה שפרויקט ההתפלה באשדוד נעשה ללא מכרז מסודר.
מירי רגב: מקורות זכו במכרז.
מירי רגב: העלות של מקורות עבור מתקן ההתפלה הרבה יותר יקרה מחברות אחרות שהתחרו או הציעו הצעה.
מירי רגב: אני רוצה להבין מדוע מקורות זכתה, מדוע אנשים שהגישו הצעה זולה יותר לא זכו והאם האזרח צריך לשלם מחיר גבוה.
שלי יחימוביץ': היה מכרז?
מירי רגב: היה מכרז.
מירי רגב: היו הצעות זולות יותר.
גיל שבתאי: היה מכרז במקום אחר.
מירי רגב: פה לא היה מכרז?
גיל שבתאי: פה היה פטור ממכרז.
מירי רגב: למה היה פטור ממכרז?
מירי רגב: יש הצעות יותר זולות מאשר מה שמקורות נתנה לגבי מתקן ההתפלה באשדוד.
מירי רגב: האם זה נכון?
גיל שבתאי: אין הצעות לגבי מתקן ההתפלה באשדוד.
מירי רגב: כי לא הוצאתם את זה למכרז.
מירי רגב: אם הייתם מוציאים את זה למכרז היו הצעות יותר זולות.
מירי רגב: מדוע שורק הרבה יותר זול מאשדוד?
שלי יחימוביץ': אני רוצה לדעת אם היה מכרז או לא היה מכרז.
שלי יחימוביץ': פטור ממכרז במקרה הזה הוא לא דבר כל כך נורא, בוודאי לא כשהוא קורה לחברה ממשלתית.
שלי יחימוביץ': אני בעד פטור ממכרז.
שלי יחימוביץ': אנחנו דנו פה בוועדה בפטור ממכרזים לחברות עסקיות.
שלי יחימוביץ': זה היה יותר חמור.
שלי יחימוביץ': עצם הפטור ממכרז למקורות נראה לי לגמרי סביר.
חיים אורון: כשהעליתי כאן בדיון מהיר את השאלה של מונופול המלט, שאלו אותי חברי הכנסת איך אני מעיז, זה נמצא בדיונים.
חיים אורון: למיטב ידיעתי העניין הזה נמצא בדיונים.
משה גפני: היה דיון מעניין על מונופול המלט.
חיים אורון: הנושא הזה נמצא בדיון בפורום ממשלתי.
חיים אורון: מה אנחנו רוצים לעשות איתו עכשיו?
משה גפני: 2 חברי כנסת ביקשו דיון מהיר.
משה גפני: הנשיאות אישרה להם.
משה גפני: אני חושב שאין סיבה שלא נשמע את הממשלה בעניין.
מירי רגב: מה שאומרים באוצר זה שאתה הולך לשלם יותר כסף בגלל מתקני ההתפלה.
מירי רגב: איך הם לוקחים מתקן התפלה כל כך יקר?
מירי רגב: אתה הרי רוצה להוזיל את המחיר לאזרח.
חיים אורון: אני קראתי הבוקר בדה-מרקר שהאוצר אמר לתת לו לקיים את הדיון.
גיל שבתאי: אנחנו נציג את התמונה הכוללת של הקמת מתקני התפלה בישראל.
גיל שבתאי: זאת הזדמנות לבוא ולהציג את כל מה שנעשה בשנים האחרונות בתחום ההתפלה בישראל.
גיל שבתאי: בסך הכל יש מהפכה מאוד גדולה שנוצרה בשנים האחרונות.
מירי רגב: השאלה היא מדוע לא נערך מכרז, על סמך מה זכתה מקורות, האם היו קבוצות אחרות שהציעו מחיר זול יותר.
גיל שבתאי: העידן של ההתפלה התחיל לפני 10 שנים כשהמכרז הראשון פורסם באשקלון.
גיל שבתאי: זה המתקן הדרומי ביותר.
גיל שבתאי: בהתחלה המתקן היה 100 מיליון קוב, אחר כך עשינו הרחבה ל-120 מיליון קוב.
גיל שבתאי: המתקן התחיל לעבוד ב-2005, אבל המכרז היה ב-2001.
גיל שבתאי: באותה עת נתנו למקורות זכות להקים מתקן התפלה באשדוד בהיקף של 45 מיליון קוב, שזה בעצם המתקן שאנחנו עוסקים בו עכשיו.
גיל שבתאי: ב-2001 כשהתחיל עידן ההתפלה אמרו שמתקן אחד יצא למכרז, מתקן אחד יינתן למקורות.
גיל שבתאי: זאת הייתה החלטת הממשלה.
גיל שבתאי: מקורות אמרה שהיא יודעת להקים את זה לא פחות טוב מהסקטור הפרטי.
מירי רגב: איך זה יצא במכרז?
גיל שבתאי: מכרז בינלאומי בשיטת BOT.
גיל שבתאי: כל מתקני ההתפלה קמים בשיטת BOT.
גיל שבתאי: המכרז הזה שהיה הראשון יצא על 50 מליון קוב, אחר כך הורחב ל-100 ולאחרונה הרחבנו אותו ל-120 מיליון קוב.
גיל שבתאי: לאחר מכן היה מכרז להקמה של מתקנים קטנים.
גיל שבתאי: המתקן של פלמחים של 45 הוא לאחר הרחבה.
גיל שבתאי: היה מכרז על 30 מיליון קוב, אחר כך הוא הורחב ל-45.
משה גפני: באיזו שנה?
גיל שבתאי: ב-2003.
גיל שבתאי: הוא התחיל לספק מים ב-2007.
משה גפני: ההחלטה על התפלה הייתה ב-2001.
גיל שבתאי: סוף שנות ה-90.
חיים אורון: ב-1999 היה ויכוח אם לתת רק למקורות או לעוד אחד.
חיים אורון: בוועדה שבה הייתי שר ובייגה היה היושב-ראש הוחלט להקים מתקן התפלה אחד.
חיים אורון: זה היה ב-1999 והסתיים ב-2000.
גיל שבתאי: בסוף שנות ה-90 התקבלה החלטה.
משה גפני: למה האוצר התנגד?
חיים אורון: את זה ועדות חקירה בודקות עכשיו.
גיל שבתאי: העלות של מתקני התפלה ביחס להפקה של מים טבעיים היא גבוהה יותר, לכן לפני שמקימים מתקני התפלה צריכים למצות את המים הזולים יותר.
מירי רגב: מיציתם?
גיל שבתאי: זה היה בעבר.
גיל שבתאי: היום אנחנו נמצאים בעידן ההתפלה.
חיים אורון: אני אצטט את יושב-ראש הוועדה, ידידנו דודו מילגרום: "אין בעיה של מים, יש בנק מים בלתי מוגבל.
חיים אורון: ." אז התקבלה החלטה על מכסת המים בחקלאות של 500,550, שאנחנו מזמן לא שם, והיה ויכוח אם לקבל החלטה על שני מתקנים או על מתקן אחד.
חיים אורון: אני תמכתי בשניים.
חיים אורון: בסוף בייגה שמר על נפשו והחליט על אחד.
חיים אורון: זכותו של בייגה שקיבל החלטה על אחד.
חיים אורון: זה היה בניגוד לכל פקידי האוצר.
חיים אורון: אז החליטו על המתקן באשקלון.
גיל שבתאי: המתקן השני היה בפלמחים.
גיל שבתאי: זה מתקן קטן של 30.
גיל שבתאי: לאחרונה הוא הורחב ל-45.
גיל שבתאי: המתקן האחרון שיצא מכרז הוא מתקן ההתפלה בחדרה.
גיל שבתאי: המכרז היה בהתחלה 100 מיליון קוב, לאחר מכן הוא הורחב ל-127 מיליון קוב.
גיל שבתאי: המתקן הזה התחיל לפעול לפני שבוע.
גיל שבתאי: הוא עדיין לא בתפוקה מלאה.
ציון פיניאן: מה המתקן הגדול ביותר?
גיל שבתאי: בחדרה הולכים להיות 127 מיליון קוב.
גיל שבתאי: זה מתוך המתקנים שעכשיו פעילים.
מירי רגב: יש כרגע פלמחים, שורק, חדרה ואשדוד.
גיל שבתאי: יש כרגע 3 פעילים.
גיל שבתאי: אשקלון זה המתקן הראשון, פלמחים זה המתקן השני וחדרה שהתחיל עכשיו להיות בפעולה הוא המתקן השלישי.
גיל שבתאי: מרגע ההחלטה להקים מתקן התפלה עד רגע ההפעלה לוקח לפחות 5 שנים.
גיל שבתאי: שנתיים הליך מכרז ו-3 שנים הליך בנייה.
מירי רגב: כמה עולה קוב מים בכל אחד מהמתקנים האלה?
גיל שבתאי: ב-2004 היינו ללא מים מותפלים.
גיל שבתאי: ב-2008 אנחנו עם 140 מיליון קוב שכבר עובדים ומסופקים למערכת הארצית.
גיל שבתאי: ב-2010 אנחנו נהיה עם קרוב ל-300 מיליון קוב בתוך המערכת, שזאת כמות מאוד משמעותית.
גיל שבתאי: רק הצריכה הביתית היא קרוב ל-700,750 מיליון קוב.
גיל שבתאי: צריך להבין את המשמעות ואת המערכה.
גיל שבתאי: ב-2013 עם הכניסה של מתקני ההתפלה באשדוד ובשורק אנחנו נגיע ל-550 מיליון קוב.
גיל שבתאי: ב-2014 יהיה עוד מתקן אחד בגליל המערבי.
גיל שבתאי: בסך הכל אנחנו נשלים את הכמות.
גיל שבתאי: עדיין אין מיקום.
גיל שבתאי: זה כרגע בתכנון.
גיל שבתאי: זה הולך להיות באזור קיבוץ שמרת, באזור קיבוץ לוחמי הגטאות.
גיל שבתאי: ב-2014 נהיה עם 600 מיליון קוב.
גיל שבתאי: זה ישלים את החלטת הממשלה הנוכחית שאומרת 600 מיליון קוב בהקדם האפשרי.
משה גפני: מה זה בגליל המערבי?
משה גפני: לא צריך לעשות את זה ליד הים?
גיל שבתאי: זה יהיה באזור של הים.
גיל שבתאי: אין עדיין מקום ספציפי.
גיל שבתאי: לגבי המחירים.
גיל שבתאי: המחיר במתקן באשקלון הוא 2.9 שקלים, בפלמחים 3.2 ובחדרה 2.6. כל מכרז היה בתקופה שונה.
גיל שבתאי: המכרז האחרון בשורק הוא המכרז שהסתיים לפני 3 שבועות.
גיל שבתאי: המחיר הוא 2 שקלים לקוב מים.
משה גפני: שזה מהפכה.
שלי יחימוביץ': זה לא רלוונטי לדיון הזה.
גיל שבתאי: הוא רלוונטי מאוד.
גיל שבתאי: הוא מחיר השוק הרלוונטי האחרון.
גיל שבתאי: אלה המחירים שמשקפים את המחיר שאנחנו רואים להתפלה.
גיל שבתאי: זה מתקן של 150 מיליון קוב.
גיל שבתאי: הוא הולך להיות הכי גדול בעולם מסוגו.
גיל שבתאי: זה היה המכרז האחרון.
אמנון כהן: ממה נובעים הפערים?
גיל שבתאי: הפערים נובעים מכך שחלפו הרבה שנים מאז המכרז האחרון, יש תחרות, הטכנולוגיה מתקדמת, המכרזים משתפרים וחלוקת הסיכונים משתפרת.
גיל שבתאי: אנחנו לאט לאט מצליחים לשפר ולהוריד את המחיר.
גיל שבתאי: המחיר של 2 שקלים, שזאת ירידת מדרגה משמעותית, מהווה חיסכון של למעלה ממיליארד שקל שלא יגולגל על צרכני המים.
שלי יחימוביץ': מי החברה בשורק?
גיל שבתאי: זאת קבוצה שמורכבת מאיידיאי ומחברה שנקראת אצ'סטר ווטר.
שי חרמש: חוץ מאחד כולם איידיאי.
גיל שבתאי: המתקן היחידי שלא יצא למכרז הוא מתקן ההתפלה באשדוד.
גיל שבתאי: בהחלטת ממשלה מ-2001 הוטל על מקורות להקים את מתקן ההתפלה באשדוד.
גיל שבתאי: זה מהרבה מאוד סיבות.
גיל שבתאי: אני לא חושב שזה המקום להיכנס לשאלה למה היא לא הצליחה מ-2001 עד היום להקים את מתקן ההתפלה.
גיל שבתאי: היו הרבה מאוד דברים.
גיל שבתאי: בדצמבר 2008 התקבלה החלטת הממשלה האחרונה שקבעה שהתקשרות עם מקורות תהיה במתכונת של BOT כמו יתר המתקנים שבהם הזכיין נבחר במכרז.
גיל שבתאי: היא נתנה לוועדת המכרזים להתפלת מי ים שאני עומד בראשה לנהל את הליך ההקמה של המתקן.
גיל שבתאי: אנחנו ניהלנו הליך במקביל למכרז בשורק.
גיל שבתאי: עשינו את אותו הליך באשדוד.
גיל שבתאי: ההבדל היחידי הוא שפה זה לא היה מכרז, לכן מי שקבע את המחיר שממנו יירכשו מים ממתקן ההתפלה באשדוד זאת ועדת המכרזים.
גיל שבתאי: נקבע על פי החלטת ממשלה שהמחיר ייקבע בהתאם למחירים למים מותפלים שנקבעו במכרזים בהליך להתפלת מי ים הרלוונטי ביותר.
גיל שבתאי: ועדת המכרזים כשבאה לקבוע את מחיר הרכישה באשדוד החליטה לקבוע אותו על בסיס המכרז האחרון בשורק.
גיל שבתאי: זה מחיר השוק המעודכן ביותר.
גיל שבתאי: מכרז שורק הסתיים רק לפני 3 שבועות.
גיל שבתאי: מכיוון שהמכרז מאוד דומה במאפייניו להתקשרות באשדוד, ראינו את ההתקשרות איתם כהתקשרות הרלוונטית ביותר.
גיל שבתאי: הדבר השני הוא הדמיון בין מתקני ההתפלה.
גיל שבתאי: גם אשדוד וגם שורק מאוד דומים במאפיינים הפיזיים שלהם.
גיל שבתאי: בניגוד לכל מתקני ההתפלה שהיו קרובים מאוד לים, שני המתקנים האלה רחוקים 2 וחצי קילומטר מהים.
גיל שבתאי: יש היום דרישות חדשות למשרד להגנת הסביבה בקשר לתמלחת שחוזרת לים.
גיל שבתאי: אותן דרישות יש בשורק ובאשדוד.
גיל שבתאי: הדבר השלישי הוא הזהות המוחלטת בין הסכמי הזיכיון.
גיל שבתאי: הסכמי הזיכיון מבטאים את חלוקת הסיכונים בינינו ובין הזכיין.
גיל שבתאי: זה זהה לחלוטין בשינויים המחויבים בין מתקן ההתפלה בשורק למתקן ההתפלה באשדוד.
גיל שבתאי: משלושת הטעמים האלה החלטנו להתבסס על המחיר שהתקבל במכרז בשורק וקבענו מחיר גבוה יותר.
גיל שבתאי: גם בהחלטת הממשלה קבוע שזה ייקבע בהתאם לערכים הרלוונטיים ביותר, בשינויים המחויבים.
גיל שבתאי: מתקן ההתפלה בשורק הוא מתקן של 150 מיליון קוב.
גיל שבתאי: המתקן באשדוד הוא מתקן של 100 מיליון קוב.
גיל שבתאי: יש יתרונות לגודל.
גיל שבתאי: הצנרת זהה בשני מתקני ההתפלה, אולי קצת יותר גדולה במתקן ההתפלה של 150.
גיל שבתאי: היא לא עולה 50% יותר.
גיל שבתאי: המבנים לא עולים 50% יותר.
גיל שבתאי: יש דברים שאין בהם יתרונות לגודל, כמו תפעול.
גיל שבתאי: עשינו התאמה לגודל והתאמה לעלות האנרגיה.
גיל שבתאי: המחיר שזכה בשורק מתבסס על הקמת תחנת כוח פרטית.
גיל שבתאי: המחיר שקבענו למקורות – אותם 2.36 - לא מתבסס על הקמת תחנת כוח פרטית.
גיל שבתאי: לכן גם פה עשינו התאמה והעלינו את המחיר.
גיל שבתאי: זה לא אומר שאם בעתיד למקורות תהיה תחנת כוח פרטית המחיר לא ירד למחירים יותר נמוכים.
גיל שבתאי: יש הבדלים נוספים, כמו עלויות תכנון, תקורה שלמקורות היה טיפה יותר.
גיל שבתאי: מכרז שורק הוא הרלוונטי ביותר, לכן הוא הבסיס שלנו.
גיל שבתאי: יש יתרונות לגודל ויש תוספת של עלויות.
גיל שבתאי: המחיר שנקבע אחרי עבודת מטה מאוד מאומצת של חוות דעת הנדסיות, חוות דעת פיננסיות הוא 2.36.
גיל שבתאי: זה המחיר שהודענו למקורות לפני שבועיים.
גיל שבתאי: מקורות השיגה על המחיר הזה.
גיל שבתאי: אנחנו הודענו להם היום שאנחנו לא מקבלים את עמדותיהם, לכן המחיר הסופי מבחינתנו הוא 2.36.
ציון פיניאן: האם המחיר באשדוד נעשה בסיכום בין האוצר למקורות?
שלי יחימוביץ': אני רוצה לדעת אם בפרויקטים הבאים יש כוונה לתת פטור ממכרז למקורות.
שלי יחימוביץ': רק למען הסר כל ספק אני בעד שמקורות יקבלו פטור ממכרז ותהיה עדיפות למקורות.
שלי יחימוביץ': צריך לזכור שזאת חברה ממשלתית שמועסקים בה עובדים שיש איתם הסכמים.
שלי יחימוביץ': אני מניחה שעצם זה שניתן פה פטור ממכרז זה דבר שנסמך על אותם הסכמים.
שלי יחימוביץ': אני ממש לא רוצה לדלל את מקורות מכוחה ולהפקיע ממנה אזורים שלמים של פעילות לטובת חברה פרטית.
שלי יחימוביץ': ממה שראינו כאן החברה הפרטית הזאת היא חברה חזקה במיוחד.
שלי יחימוביץ': אנחנו צועדים לקראת מצב שבו במקום מונופול ממשלתי יהיה מונופול פרטי של חברה עסקית אחת.
שלי יחימוביץ': אם אני צריכה לבחור בין מקורות למונופול של חברה פרטית, אני בוחרת מקורות.
חיים אורון: בדיון הזה אנחנו תופסים כפתור ומנסים לבנות עליו מעיל שלם.
חיים אורון: שאלת מעמדה של מקורות במשק המים הוא נושא לעימות בלתי פוסק בין מקורות לאוצר.
חיים אורון: יש עליו כל מיני עמדות.
חיים אורון: לא במקרה הייתה עמדה שמקורות צריכה לקבל שני מתקני התפלה, כשבסוף התקבלה החלטה שיהיה אחד פרטי ואחד של מקורות.
חיים אורון: היום אנחנו מגיעים לקצה השני של הסיפור.
חיים אורון: כל זמן שמקורות היא ספקית המים העיקרית, היא המובילה הראשית שיש עליה כל מיני מטלות - בחלק מהמטלות היא לא עומדת ואני רב איתם על זה אבל זה לא שייך לעניין הזה – היא צריכה לקבל מתקן התפלה.
חיים אורון: להגיד לה שהיא לא תקבל מתקן התפלה כאשר יש שנים מסוימות שה-600,700 מיליון קוב מים עשויים להיות מרב אספקת המים, זה כמו להגיד לה ללכת על רגל אחת.
חיים אורון: זה יעוות את כל התמונה.
חיים אורון: אני לא נכנס לוויכוח אם זה 2.32, 2.46 או 1.98.
חיים אורון: שיריבו ביניהם.